open-index/open-wikipedia-markdown huggingface dataset:
אינוק לינקולן

**אינוק לינקולן** (באנגלית: **Enoch Lincoln**; ) היה פוליטיקאי אמריקאי שכיהן כמושל השישי של מדינת מיין בין השנים 1827–1829, וקודם לכן כחבר בית הנבחרים של ארצות הברית מטעמה ומטעם קהיליית מסצ'וסטס.

## ביוגרפיה
לינקולן נולד בווסטר שבמסצ'וסטס, בנם של לוי לינקולן האב ואשתו, ואחיו הצעיר של לוי לינקולן הבן. בשנת 1807 השלים את לימודיו הגבוהים במכללת הרווארד , שם למד משפטים. לאחר מכן התקבל ללשכת עורכי הדין של מסצ'וסטס והחל לעסוק בעריכת דין בעיר סיילם בשנת 1811. בין השנים 1815–1818 כיהן כתובע פדרלי מחוזי מטעם הממשל הפדרלי של ארצות הברית, ובשנת 1819 עבר להתגורר בעיר פריז שבמחוז מיין שם המשיך לעסוק במקצועו.

בנובמבר 1818 נבחר לינקולן לנציג מחוז מיין מטעם המפלגה הדמוקרטית-רפובליקנית בבית הנבחרים של ארצות הברית – בקונגרס ה-15 – במקומו של אלביון פריס שהתפטר. הוא נבחר מחדש גם לקונגרס ה-16, וכהונתו נמשכה מ-4 בנובמבר 1818 ועד 3 במרץ 1821. בשנת 1819 נבחר לחבר ב"חברה האמריקנית לעתיקות" (American Antiquarian Society). חלק ממסמכיו האישיים והמקצועיים שמור באוסף כתבי היד של החברה, במסגרת אוסף משפחת לינקולן.

עם קבלתה של מיין כמדינה מן המניין באיחוד, נבחר לינקולן לכהונה נוספת בבית הנבחרים כנציג המדינה הטרייה, הפעם בקונגרס ה-17, מטעם המפלגה הדמוקרטית-רפובליקנית. הוא נבחר מחדש לקונגרס ה-18, אך הפעם מטעם המפלגה הלאומית הרפובליקנית, ולבסוף נבחר לקונגרס ה-19 כמועמד המזוהה עם נשיא ארצות הברית ג'ון קווינסי אדמס. כהונתו נמשכה מ-4 במרץ 1821 ועד להתפטרותו בשנת 1826.

בשנים 1827–1829 כיהן כמושל מיין. הוא נבחר שלוש פעמים לתפקיד, בכל פעם ברוב של למעלה מ-90% מהקולות, אך לא התמודד לכהונה רביעית.

לינקולן נפטר בעיר אוגוסטה שבמיין ב-8 באוקטובר 1829, לפני תום כהונתו כמושל ולאחר שכבר נבחר מחליפו, ג'ונתן הנטון. עקב מותו נאלצו שניים מנשיאי הסנאט של מיין – ניית'ן קאטלר וג'ושוע הול – למלא את מקומו של לינקולן כמושל המדינה. גופתו של לינקולן נטמנה בקבר אחים בפארק הקפיטול שממול לבית המחוקקים של מיין, אולם גופתו נעלמה ולהיעדרותה טרם סופק הסבר רשמי.

העיר לינקולן שבמיין נקראת על שמו. הוא היה שאר בשר רחוק של הנשיא אברהם לינקולן, והשניים חלקו אב קדמון משותף בשם סמואל לינקולן, שהיגר לארצות הברית והתיישב בעיירה הינגהאם שבמסצ'וסטס במאה ה-17.

## קישורים חיצוניים
* 
* אינוק לינקולן, באתר אגודת המושלים הלאומית 
* 

## הערות שוליים

קטגוריה:אמריקאים ילידי מסצ'וסטס
קטגוריה:ווסטר: אישים
קטגוריה:בוגרי אוניברסיטת הרווארד
קטגוריה:תובעים אמריקאים
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:מושלי מיין
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:אמריקאים שנולדו ב-1788
קטגוריה:אמריקאים שנפטרו ב-1829
חואן פורמל

**חואן קלימאקו פורמל קורטינה** (בספרדית: **Juan Clímaco Formell Cortina**; 2 באוגוסט 1942 – 1 במאי 2014) היה בסיסט, מלחין ומעבד קובני, הידוע בעיקר כמוביל להקת Los Van Van. הוא היה יוצר משמעותי של מוזיקה פופולרית לריקודים וזכה להכרה על הבאת כלי נגינה אלקטרוניים לצורה המוזיקלית הקובנית.

פורמל החל את פעילותו המקצועית בשנת 1957 כמוזיקאי של תזמורות קברט, רדיו וטלוויזיה. בשנת 1959 עבד כבסיסט של התזמורת של המשטרה הקובנית. בשנת 2014 הוא נפטר ממחלת כבד בגיל 71.

## פרסים
בשנת 1999, חואן פורמל זכה בפרס הגראמי הלטיני על "הופעת הסלסה הטובה ביותר" על עבודתו באלבום "Llegó... Van Van – Van Van Is Here".

## קישורים חיצוניים


* 


## הערות שוליים

קטגוריה:מלחינים קובנים
קטגוריה:מלחינים מן המאה ה-21
קטגוריה:ילידי 1942
קטגוריה:נפטרים ב-2014
חן אלון

**חן אלון** הוא שחקן ומדבב ישראלי, חבר סגל בכיר בחוג לאמנות התיאטרון באוניברסיטת תל אביב. 

## ביוגרפיה
אלון הוא בוגר בית הספר למשחק בית צבי של שנת 1995. אלון הוא זוכה פרס התלמיד המצטיין ע"ש צבי קלייר.

בשנת 2003 סיים תואר ראשון בהצטיינות בספרות השוואתית ובתיאטרון באוניברסיטת תל אביב, ובהמשך סיים גם דוקטורט בתחום התיאטרון. 

אלון הוא פעיל חברתי ומנהל תיאטרון ותיק, אשר ייסד יחד עם פליטים ומבקשי מקלט את פרויקט תיאטרון חולות במתקן הכליאה הנושא את אותו השם.

תיאטרון זה נחשב לפרויקט פורץ דרך, מעצים ואיכותי, שהוקם מתוך קריאה לפעולה אקטיביסטית, אותה יזמו אלון ואבי מוגרבי עם פתיחת מתקן חולות בסוף שנת 2013. לאחר כשנה וחצי של עבודה שבועית בתוך מתקן חולות, הקבוצה הציגה את המופע הראשון שלה.

במסגרת פעילותה, הקבוצה התנסתה בטכניקות שונות של "תיאטרון המדוכאים", שפותח על ידי הבמאי וההוגה הברזילאי אוגוסטו בואל, במטרה לעבד נושאים אישיים וחברתיים הנוגעים לחייהם של פליטים החיים בישראל.

כיום משמש אלון כחבר סגל אקדמי בכיר בחוג לאמנות התיאטרון באוניברסיטת תל אביב.

## קריירה

### הופעותיו בתיאטרון
בתיאטרון הספרייה: "להלביש ערומים", "הנס של אנטוניו הקדוש".

בתיאטרון באר שבע: "הוא הלך בשדות", "אנה פרנק", "מנהל הבית", "המלאך הכחול", "הפסנתר של ברטה", "שיר חדש", ו"הנסיכה והרועה".

### הופעותיו בטלוויזיה ובקולנוע
בשנת 1998 דיבב בסרט "באג לייף" דיבב את היימליך.

בשנת 1999 שיחק בסדרת הטלוויזיה "כל העולם במה" ששודרה בערוץ הילדים, גילם את דיאפורס / קפולט / פלורנדינו.

בשנת 2000 דיבב את היימליך בסרט "צעצוע של סיפור 2".

בשנת 2001 שיחק בסדרת הדרמה של ערוץ 2 "ד.נ. גליל מערבי" שיחק את פיני.

בשנת 2003 התארח בעונה הראשונה של סדרת הדרמה של ערוץ 2 "אהבה מעבר לפינה" גילם את ערן הפסיכולוג של שירלי (אגם רודברג) .

בשנת 2004 התארח בעונה הראשונה של סדרת הנוער "ראש גדול" ששודרה בערוץ הילדים למנויי Yes, שיחק בתפקיד מנכ"ל חברת היי טק.

בשנת 2011 גילם את אמיר בסדרת הדרמה של HOT3 "ילדי ראש הממשלה".

בשנת 2016 שיחק בסרט האמריקאי "Disturbing the Peace" בתפקיד עצמו, מראיין.

בשנת 2023 שיחק בתפקיד עצמו בסרט האמריקאי "Aspekte".

## קישורים חיצוניים

* 

## הערות שוליים

קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:בוגרי בית צבי
קטגוריה:בוגרי אוניברסיטת תל אביב: תיאטרון
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: תיאטרון
קטגוריה:ישראלים שנולדו במאה ה-20
קמפונוטוס לטרליס

[שמאל|ממוזער|250px|פועלות קמפונוטוס לטרליס מחצי האי [איסטריה]]
**קמפונוטוס לטרליס** (שם מדעי: *Camponotus lateralis*), מוכר גם בשם נמלת נגר חלול גב, הוא מין של נמלה בסוג קמפונית.

## תיאור
צבע הראש בית החזה הרגליים והקשקשים, הוא חום ערמוני בהיר, עד חום אדמדם בהיר. הקיבה שחורה, והחלק הראשון בגופן הוא בדרך כלל חום. קצוות הקטעים מצופים בצהוב חיוור. אורך הפועלות הוא 3–7 מילימטר. אורך המלכות הוא 8.5-10 מילימטר. אורכם של הזכרים הוא 5–7 מילימטר.

## דרך חיים
הקמפונוטוס לטרליס שוכנות בעיקר בתוך עץ מת אך ניתן למצוא אותם גם בתוך סדקים באבנים או בסלעים. הם יוצרות מושבות קטנות ובהן תאים גדולים בצורת שוקת. המושבות הן מונוגניות, כלומר שבכל מושבה יש רק מלכה אחת. המזון העיקרי שלהן הוא טל דבש (נוזל שמפרישות כנימות שונות), אותו הן אוגרות בפועלות הגדולות המכונות "עציצי דבש" הן יכולות גם לאכול חרקים שנלכדו. זמן מעוף הכלולות שלהן הוא מאפריל עד מאי.

## הימצאות
המין נפוץ בארץ ובעוד מדינות סביב הים התיכון, חצי האי קרים, הקווקז, דרום ומרכז אירופה, איי קרואיטה, צפון מערב אפריקה, אסיה הקטנה וקופט דאג (רכס הרים בין טורקמניסטן לאיראן).

## קישורים חיצוניים

## הערות שוליים

קטגוריה:דפים עם תרגומים שלא נסקרו
אריאל חיון

**אריאל חיון** (נולדה ב-3 באוגוסט 2003) היא שחיינית ישראלית, אלופת ישראל (2024) במשחה ל-50 מטר פרפר ובמשחה ל-100 מטר פרפר.

## ביוגרפיה
חיון נולדה בחיפה שבישראל.

### 2023
באליפות ישראל 2023 שנערכה ביוני זכתה בשלוש מדליות כסף: במשחה ל-50 מטר פרפר בתוצאה של 26.60 שניות, במשחה ל-100 מטר פרפר בתוצאה של 59.42 שניות, ובמשחה ל-200 מטר פרפר בתוצאה של 2:20.28 דקות.

### 2024

### 2025

## שיאים אישיים
### בריכה אולימפית
* 50 מטר פרפר: 26.46 שניות (2025)
* 100 מטר פרפר: 58.35 שניות (2025)

### בריכת 25 מטר
* 50 מטר פרפר:
* 100 מטר פרפר:

## קישורים חיצוניים

* אריאל חיון, באתר הרשמי של פדרציית השחייה הבין-לאומית 

## הערות שוליים

קטגוריה:שחייניות פרפר ישראליות
קטגוריה:שחייניות חופשי ישראליות
קטגוריה:אלופות ישראל בשחייה
קטגוריה:ישראליות שנולדו ב-2003
קטגוריה:ישראלים שנולדו ב-2003
ארץ הפיות (ספרות)

**ארץ הפיות** (באנגלית: **Fairyland** או **Faerie**) היא ארץ דמיונית וקסומה ומקום מושבם של בני הפיות בספרות ובמסורות העממיות של אירופה. ארץ הפיות מתוארת בשירים, מעשיות, ורומנסות מימי הביניים.

## בספרות האנגלית
בני הפיות (באנגלית: fays) בספרות האנגלית כוללים מגוון רחב של יצורים לרבות פיות. במינוח זה, בני פיות כוללים יצורים דמיוניים אחרים כמו דרקונים ובנות ים. בספרות האנגלית של ימי הביניים והעת החדשה המוקדמת, בני הפיות היו לעיתים קרובות בדמות אדם. בארץ הפיות יכולות לבקר דמויות שאינן בני פיות, לדוגמה בני אדם. ברומנסות, את ארץ הפיות בדרך כלל מסייר אביר שאינו בן פיות.

### סיפורי קנטרברי
בסיפורי קנטרברי של ג'פרי צ'וסר, בסיפורו של טופז, האביר טופז מחליט לצאת להרפתקה אל תוך ארץ הפיות, ולמצוא את מלכת הפיות כדי להינשא לה. למרות שטופז נהדף על ידי הענק אוֹליפַנְט עוד בתחילת דרכו ומעולם לא פוגש אותה, צ'וסר מתאר אותה בסיפור כ"מלכת האלפים" (באנגלית תיכונה: "elf-queene").

### מלכת הפיות
בשיר מלכת הפיות של אדמונד ספנסר שמתרחש בארץ הפיות, המכשפה  יודעת לשנות צורה וגורמת לאביר  לחשוק בה ממבט ראשון. למרות שפידסה מתוארת כאישה יפה, בצורתה האמיתית היא נקראת  והיא יצור מכוער ומפחיד ביותר. בזמן שרדקרוס מבלה את זמנו יחד איתה, מדבר אליו לפתע עץ שמספר לו על זהותה האמיתית של פידסה, וכי הוא היה פעם אביר כמוהו, ופידסה הפכה אותו לעץ כשהוא ניסה לברוח ממנה כשראה אותה בצורתה האמיתית כדואסה. עם זאת, בני הפיות הם לא תמיד בצורת אדם. בשיר מלכת הפיות גם מופיעה המפלצת  שהיא בצורת חצי אישה וחצי נחש ענק וכמו כן מופיעים ענק ודרקון. בנוסף, את רדקרוס ואונה מלווה גמד לאורך כל המסע. עם זאת, לא כל הדמויות בשיר הן בני פיות. לדוגמה, רדקרוס ואונה אינם בני פיות, כמו כן שלושה אבירים סרצנים.

בשיר מופיעים יצורים שלא ברור האם הם שדים או בני פיות. לדוגמה, המכשף  מזמן שני  לצד אזכור של קוקיטוס וסטיקס בשיר במהלך הכישוף, נהרות המזוהים עם הגיהנום במיתולוגיה הנוצרית או עם השאול במיתולוגיה היוונית. מכיוון שארכימאגו מזמן אותם מחוץ לארץ הפיות, יש מקום לפרשנות שהספריטים אינם בני פיות. ארכימאגו לאחר מכן משנה את צורתם של הספיריטים לאביר צעיר ולבת זוגו של רדקרוס, , כדי לתעתע את רדקרוס ולגרום לו לחשוב שבת הזוג שלו, אוּנַה, בוגדת בו. דוגמה נוספת הם  וששת המשרתים שלה שספנסר קורא להם בשמם: , , , , , ו; הם בקרבה רבה עם השטן מבחינה ערכית בשיר ומייצגים את כוחות הרשע ואת שבעת החטאים בנצרות בתיאורם ובהתנהגותם.

### ספר העלילות של מארי דה פרנס
בספר העלילת הברטוניות של מארי דה פרנס, בעלילת יוֹנֶק, הגיבורה מגיעה אל מקום קסום וריק מאנשים הנראה כעיר של בני פיות בזמן שהיא עוקבת אחר אביר בן פיות בשם מוּלְדוּמַרֶק שיודע לשנות את צורתו מאביר לנץ ובחזרה.

## ראו גם
* הארץ התיכונה
* ארץ לעולם לא
* ארץ הפלאות

## קישורים חיצוניים

## הערות שוליים

2025 07
קטגוריה:פיות
קטגוריה:פנטזיה
דיבאן

**דיבאן** (בערבית: **ديبان**. בחלק מהניבים נכתבת: **ذيبان**. בתעתיק לעברית: **ד'יבאן**), היא עיירה בירדן הממוקמת במחוז מידבא, כ-20 ק"מ מזרחית לים המלח וכ-70 ק"מ דרומית לעמאן. העיר משמרת את שמה של דיבון המקראית, ושרידים ארכאולוגיים שלה נמצאו בקרבתה של העיירה המודרנית. כמו כן נמצאה שם מצבת מישע.

## העיירה המודרנית
העיירה מהווה את מרכזה של נפת דיבאן. ההתיישבות בעיירה החלה בשנות ה-50 של המאה ה-20, לאחר שבעבר הייתה מאוכלסת על ידי נוודים. אוכלוסייתה מוערכת בכ-15,000 איש, רבים מהם עובדים בצבא ירדן, בסוכנויות ממשלתיות או בייצור חקלאי עונתי, בעוד שחלק מהצעירים לומדים באוניברסיטאות סמוכות בכרכ, מידבא ועמאן.

## היסטוריה של העיר העתיקה
העיירה משמרת את שמה של העיר המקראית דיבון (מואבית: 𐤃𐤉𐤁𐤍), וליד ממצאיה הארכאולוגיים של דיבון נמצאה מצבת מישע.

חפירות ארכאולוגיות הראו כי האתר בו התקיימה העיר העתיקה של דיבון, היה מאוכלס לסירוגין במהלך חמשת אלפים השנים האחרונות, כאשר ההתיישבות הראשונה החלה במהלך האלף השלישי לפני הספירה בתקופת הברונזה הקדומה. התרחבות האתר נובעת בין היתר ממיקומו האסטרטגי על דרך המלך, נתיב סחר מרכזי בעת העתיקה. רוב העדויות הארכאולוגיות ליישובים אלה מרוכזות באזור מוגבה של 15 דונם. גילוי מצבת משע בשנת 1868 משך אליו מספר הולך וגדל של מבקרים, כולל תיירים וחוקרים, בשל אישורה לכאורה לקטעים מקראיים.

### תקופת הברונזה
האתר היה מיושב בתקופת הברונזה הקדומה על סמך ממצאי להבים כנעניים . שרידי ההתיישבות הארכאולוגית הקדומים ביותר מתוארכים לתקופת הברזל.

### תקופת ההתנחלות
בתורה מכנה העיר לעיתים בשם דיבון ולעיתים בשם דיבון גד, בשל היותה שייכת לשבט גד, למרות שמיקומה בדרום נחלת ראובן.

על פי המתואר בספר במדבר, העיר נכבשה על ידי סיחון מלך האמורי מידי מואב. מאוחר יותר היא נפלה לידי בני ישראל ונכללה בערי שבט גד. על פי מצבת מישע שנמצאה באתר, מישע מלך מואב שלט מדיבון במאה ה-9 לפנה"ס, לאחר שאביו שלט בה במשך 30 שנה. על פי זה משערים כי דיבון הייתה עיר מואבית לפחות מסוף המאה ה-10 לפנה"ס. טקסטים מקראיים מצביעים על כך שדיבון נותרה תחת שליטת מואב עד סוף תקופת הברזל הלבנטינית הדרומית. חפירות ארכאולוגיות שנערכו בשנות ה-50 חשפו יישובים המתוארכים לתקופה הכלקוליתית (תחילת האלף ה-5 לפנה"ס), כמו גם מבנים מאוחרים יותר. עם זאת, בתחילת המאה השישית לפנה"ס, האימפריה הנאו-בבלית החריבה את דיבון לצד יהודה וירושלים והאזור נותר בלתי מיושב עד התקופה הרומית.

### ארכאולוגיה
דאנקן מקנזי החל את מחקר פני השטח הראשון בדיבון בשנת 1910, בעוד חפירות מדעיות החלו באמצע המאה ה-20 עם פרויקט בתי הספר האמריקאיים למחקר מזרחי בין השנים 1950 ו-1953, בראשות פ. ו. ווינט ומאוחר יותר וו. ל. ריד. הפרויקט נמשך תחת ניהולו של ויליאם מורטון, עם עונות חפירה נוספות בשנים 1955, 1956 ו-1965.

פרויקט החפירה והשיקום הנוכחי הוא פרויקט החפירה והפיתוח של דיבאן, בפיקוח חוקרים מאוניברסיטת ליברפול, מכללת נוקס ואוניברסיטת קליפורניה בברקלי. החפירות בוצעו בשנים 2002, 2004, 2005, 2009, 2010, 2012 ו-2013.

## קישורים חיצוניים

## הערות שוליים

קטגוריה:ירדן: ערים
קטגוריה:יישובים שהוקמו ב-2000
עונת 1985 בליגת העל הארגנטינאית

**עונת 1985 בליגת העל הארגנטינאית** הייתה העונה ה-94 של הליגה שמנוהלת על ידי התאחדות הכדורגל הארגנטינאית. העונה כללה תחרות בודדת - אליפות לאומית.

בהתאם לתוצאות של עונת 1984 רוסאריו סנטראל ואתלטיקו אטלנטה ירדו לליגת משנה. במקומם מליגת משנה עלו דפורטיבו אספניול וחימנסיה לה פלאטה.

משחקי העונה החלו ב-17 בפברואר 1985 והסתיימו ב-4 בספטמבר 1985.  

ארחנטינוס ג'וניורס זכתה באפליות (התואר השני של הקבוצה).
 
בסיום העונה רוסאריו סנטראל ואתלטיקו אטלנטה ירדו לליגת משנה.

חורחה קומס מולס סארספילד כבש 12 שערים וזכה בתואר מלך השערים .

פרס כדורגלן השנה בארגנטינה הוענק לאנסו פרנצ'סקולי () מריבר פלייט. זו הייתה הפעם הראשונה שפרס הוענק לשחקן זר.
## מתכונת התחרות
באליפות זו השתתפו 19 קבוצות של אליפות מטרופוליטנה מעונה הקודמת למעט יורדות ובתוספת קבוצות מליגת משנה ו-13 קבוצות שזכו בתחרויות אזוריות. הקבוצות חולקו ל-8 בתים. בכל בית נערכו 6 סיבובים. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 16 קבוצות עלו לשלב הכרעה שנערך בשיטת נוקאאוט עם משחק כפול. בהתאם לתוצאות שלב זה 8 קבוצות הועברו ל"בית מנצחים" ו-8 קבוצות הועברו ל"בית תנחומים".

בבית מנצחים משחקים נערכו בשיטת נוקאאוט עם משחק בודד. הקבוצות המפסידות היו מעוברות ל"בית תנחומים". הקבוצה המנצחת בשלב הגמר עברה למשחק הגמר על האליפות. קבוצה מפסידה בשלב הגמר התמודדה על קבוצה המנצחת של "בית תנחומים" על הזכות להשתתף במשחק על האליפות.

בבית תנחומים נערכו בשיטת נוקאאוט עם משחק בודד. הקבוצות המספידות היו מסיימות את התחרות. בכול שלב לבית היו מועברים קבוצות מפסידות מבית מנצחים. בסיום מנצחת בית תנחומים שיחקה נגד קבוצה שסיימה במקום השני בבית מנצחים על הזכות לשחק בגמר האליפות.

### שלב הנוקאאוט (בית מנצחים)
משחקי שמינית הגמר החלו ב-30 במרץ והסתייו ב-14 באפריל.

### שלב הנוקאאוט (בית תנחומים)
משחקי שמינית הגמר החלו ב-30 במרץ והסתייו ב-14 באפריל.

### משחק על השתתפות בגמר
המשחק התקיים בין מפסידה בגמר בית המנצחים לבין מנצחת בית התנחומים. ולס סארספילד ניצחה את ריבר פלייט 2:1 במשחק שנערך ב-7 באוגוסט.

### גמר
סדרת משחקי גמר נערכה ב-18 באוגוסט וב-3 בספטמבר. במשחק הראשון ולס סארספילד ניצחה את ארחנטינוס ג'וניורס בבעיטות עונשין 4:3 אך הפסידה במשחק השני 2:1. ארחנטינוס ג'וניורס הוכרזה כאלופה.

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1985
קטגוריה:עונות בליגת העל הארגנטינאית
דלק ישראל נכסים

**דלק ישראל נכסים (ד.פ.) בע"מ**, המוכרת בשם המקוצר **דלק נכסים**, היא חברה ציבורית ישראלית העוסקת בנדל"ן.

## היסטוריה
באוקטובר 2020 רכשו איש העסקים אורי מנצור וחברת להב אל.אר, שבשליטת אלי להב ואיליק רוז'נסקי, 60% מהבעלות בחברת "דלק" חברת הדלק הישראלית, תמורת 750 מיליון ש"ח. לאחר הרכישה הודיעו שבכוונתם לפצל את פעילות החברה לשתי חברות. החברה החדשה תחזיק 54 מתחמי תדלוק שבבעלות "דלק", כחברת נדל"ן עם הון עצמי של 400 מיליון ש"ח, ותשכיר אותם בדמי שכירות של כ-50 מיליון ש"ח בשנה. חברת "דלק" תשכור את המתחמים הללו, תחזיק את פעילות רשת "מנטה" ואת כל שאר התחנות. תוכנית זו מומשה באפריל 2021, עם הקמתה של דלק ישראל נכסים (ד.פ.) בע"מ, שאליה הועברו אליה מקרקעין, נכסים אחרים והתחייבויות בגינם של חברת "דלק" חברת הדלק הישראלית. החברה שהוקמה עוסקת ברכישה, ייזום, השבחה, השכרה, ניהול ופיתוח של נדל"ן מניב בישראל. נכסים עיקריים של החברה הם בעלות או זכות חכירה בקרקעות שעליהן הוקמו תחנות דלק, ובחלק מהמקרים גם תחנות הדלק שהוקמו על קרקעות אלה. כמעם כל תחנות הדלק וחנויות הנוחות שבבעלות החברה מושכרות ל"דלק" חברת הדלק הישראלית. החברה פועלת להשבחת נכסים אלה (לרוב ללא פגיעה בפעילות תחנות הדלק) ולמימוש זכויות בנייה קיימות בהם. החברה פועלת גם בהקמה של מבני מגרים ומסחר. נכון ל-31 במרץ 2025 החברה מחזיקה ב-61 נכסי נדל"ן שחלק החברה בשטח הקרקע שלהם הוא כ-178 אלף מ"ר, ששוויים כ-1.326 מיליארד ש"ח.

במאי 2023 השלימה החברה הנפקה ראשונה לציבור של 418,215,000 ש"ח ערך נקוב איגרות חוב, נושאות ריבית שנתית של 4.4% וצמודות (קרן וריבית) למדד המחירים לצרכן.

ביולי 2025 גייסה החברה 173 מיליון ש"ח באמצעות הנפקת מניות שנרשמו למסחר בבורסה לניירות ערך בתל אביב.

## קישורים חיצוניים

## הערות שוליים

קטגוריה:חברות נדל"ן ובנייה ישראליות
קטגוריה:חברות הנסחרות בבורסה לניירות ערך בתל אביב
קטגוריה:יקום: חברות
קטגוריה:ישראל: חברות שהוקמו ב-2021
מה שיהיה יהיה

"**מה שיהיה יהיה**" הוא שיר של להקת הרגאיי והדאנסהול הישראלית התקווה 6, אשר יצא לאור בתאריך 24 בנובמבר 2014 כחלק מאלבומם החמישי, "הכי ישראלי".

השיר, שנכתב והולחן על ידי סולן הלהקה עמרי גליקמן, הפך לאחד מהשירים הבולטים והמצליחים ביותר של הלהקה, השיר הגיע למקום 13 במצעד גלגלצ ה'תשע"ה ולמקום הראשון במצעדים השבועיים של גלגלצ.

## רקע וכתיבה
את השיר כתב והלחין סולן הלהקה עמרי גליקמן והפיק דני קרק (פילוני). קליפ בכיכובו של סולן הלהקה יצא ב-6 בדצמבר 2014.

## מיקומי שיא

## קישורים חיצוניים
* 
* 
* 

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירי רגאיי
קטגוריה:סינגלים שהגיעו למקום הראשון במצעד הרשמי של גלגלצ
חג השופרות (1890)

**חג השופרות** הוא ציור שמן מאת האמן הפולני אלכסנדר גיירימסקי, שנוצר בשנת 1890 במינכן. היצירה מתארת סצנה מחיי יהודי ורשה במהלך ראש השנה, חג המכונה גם "חג השופרות". זוהי אחת משלוש גרסאות שצייר גיירימסקי בנושא זה: הראשונה נוצרה בשנת 1884 ונמצאת כיום בהמוזיאון הלאומי בוורשה; השנייה, גדולה יותר, נחשבת כעת כיצירה שאבדה; והשלישית, הקטנה מביניהן, שמורה כיום באוסף המוזיאון הלאומי בקרקוב ומוצגת בגלריית האמנות הפולנית של המאה ה־19 בבית הסוחרים (סוקייניצה) בכיכר המרכזית של העיר.

## נושא וסגנון
הציור עוסק בפולחן הדתי של ראש השנה היהודי - היום הראשון בלוח השנה העברי, המקביל לראש השנה בלוח השנה הנוצרי. החג מציין את בריאת היקום ומהווה תזכורת לדין האלוהי. בטקסי התפילה נוהגים להשליך את החטאים אל המים, תוך תקיעה בשופר העשוי מקרן איל או תיש. גיירימסקי מתאר את האירוע בגישה ריאליסטית וללא אנקדוטה סיפורית, תוך שימת דגש על אפקטים של אור וצבע. הדמויות ממוקמות בשולי הקומפוזיציה, בתוך נוף עגמומי, והשקט שבטבע תואם את הריכוז והשלווה של המתפללים. המשחק בין אור וצל בשעת דמדומים נועד לחשוף את סוד השפעת האור על צורות וצבעים בסביבה. אף שהקומפוזיציה נראית כאוטית ואקראית, היא נבנתה בתכנון מדוקדק. הצבעוניות הכהה והמצומצמת כוללת מעברים עדינים בין ערכים, והיא תורמת לאווירה המרומזת של היצירה.

## סגנון והקשר אמנותי
חג השופרות משתייך לסגנון הריאליזם המאוחר, עם השפעות של אימפרסיוניזם פולני וסממנים ראשוניים של סימבוליזם. הוא מייצג שלב מתקדם ביצירתו של גיירימסקי, אשר ביקש לחקור את הקשרים בין אור, צבע והבעה רגשית תוך תיעוד חיי קהילה יהודית בפרובינציה פולנית באופן פיוטי ומכבד.

## הערות שוליים

קטגוריה:ציורים מהמאה ה-19
קטגוריה:ציורים בעלי מוטיב יהודי
קטגוריה:ציורי שמן
קטגוריה:מים באמנות
המה (נהר)

**הָמֶה** (בגרמנית: **Hamme**) הוא נהר בצפון-מערב גרמניה, במדינות סקסוניה התחתונה וברמן. אורכו כ-48 קילומטרים (בכ-27 קילומטרים מהם ניתן לשוט), הוא זורם באזור הביצות של טויפלסמור (ביצת השטן), בין מחוז אוסטרהולץ לוורפסוודה, ומתנקז לבסוף לנהר הוזר, צפונית-מזרחית לעיר ברמן.

הנהר הוזכר לראשונה במסמך משנת 1331.

ישנם שלושה תאי שיט על הנהר, ששומרים עליו נקי מגאות ושפל: בהארתקל (Hartheckel, נבנה בשנת 1961), בטויפלסמור (Teufelsmoor, 1959) ובריטרהודה (Hammeschleuse Ritterhude, 1876–1874). האחרון מופעל באמצעות שומר, ושני הראשונים בתפעול עצמי.


קובץ:Giehlerbach_springmoor.jpg|החלקים העליונים של הנהר
קובץ:Giehlerbach_kollbeck.jpg|שפך הנהר
קובץ:Neu-Helgoland_Hamme_Kanus.jpg|בחוף של אתר הקמפין של נוי-הלגולנד
קובץ:Hammebruecke.jpg|גשר רכבת מעל הנהר, בסמוך למלכרס הוטה
קובץ:Hamme_footbridge_Osterholz-Worpswede.jpg|גשר להולכי רגל מעל הנהר ליד מלכרס הוטה
קובץ:Flug_-Nordholz-Hammelburg_2015_by-RaBoe_0140_-_Ritterhude.jpg|ליד ריטרהודה
קובץ:Hammeschleuse.jpg|תא השיט בריטרהודה
קובץ:Hammemündung.jpg|מפגש הנהרות ההמה והוומה


נהר ההמה משמש עד היום לניקוז אזורי הביצות שבין וורפסוודה לאוֹסְטֶרהוֹלץ־שארמבֶּק. בעבר הוא שימש להובלת כבול באמצעות סירות ייחודיות לאזור (Torfkähnen).

במאה ה-19 נבנו לאורך הנהר שבע בקתות המה (Hammehütten), כולן סמוך לנקודות עגינה. במקומות אלו ניתן היה להעמיס כבול על הסירות, ובתוכן פעל גם בית מרזח. כיום נותרו שלוש מהן בלבד: נוֹי־הלגולנד (Neu-Helgoland), מלכֶרס־הוטה (Melchers Hütte) ו־טיטיינס־הוטה (Tietjens Hütte).

בתחילת שנות ה-80 של המאה ה-20 נבנו העתקים של סירות כבול היסטוריות, ובהעתקים כאלה ניתן עד היום לשוט בנהר, למטרות תיירות ופנאי, בדרך כלל רק בעונת הקיץ.

בנוסף לאוניות הנוסעים ולסירות הכבול התיירותיות, פועלות בנהר גם סירות מנוע קטנות יותר, קאנו, קיאק וסאפ. שימוש זה מוגבל על ידי תקנות שימור הטבע והגנת הנוף הרלוונטיות.

## קישורים חיצוניים

קטגוריה:גרמניה: נהרות
קטגוריה:סקסוניה התחתונה: גאוגרפיה
שימי לי עוד רום

"**שימי לי עוד רום**" או בקיצור "**[[רום]]**" הוא סינגל של להקת הרגאיי והדאנסהול הישראלית התקווה 6. אשר יצא ב-21 ביוני 2015 השיר נכלל באלבומם החמישי, "הכי ישראלי", שיצא ב-14 בינואר 2015. השיר, שנכתב על ידי סולן הלהקה עמרי גליקמן, הפך ללהיט בולט עם יציאתו המקורית והגיע למקום ראשון במצעד הרשמי של גלגלצ ובמקום 22 במצעד השנתי של אותה שנה וברשת ג' במקום 28, בשנת 2021 עקב מגפת הקורונה הוציאה הלהקה גרסה בשם "שימי לי חיסון".

## רקע וכתיבה
השיר נכתב על ידי סולן הלהקה עמרי גליקמן והולחן על ידי Alberto D'Ascola (אלבורוזי), את השיר הפיק דני פילוני (פילוני) שגם הפיק את האלבום.

## מיקומי שיא

## קישורים חיצוניים

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהופקו על ידי פילוני
קטגוריה:שירים על אלכוהול
קטגוריה:שירי רגאיי
קטגוריה:סינגלים שהגיעו למקום הראשון במצעד הרשמי של גלגלצ
אבו עגילה מסעוד

**אבו עגילה מוחמד מסעוד ח'יר אלמרימי** (בערבית: **أبو عجيلة محمد مسعود خير المريمي**; נולד ב-1952) הוא סוכן לשעבר בשירותי הביון של לוב, שנודע בעיקר בשל מעורבותו בפיגוע בטיסת פאן אם 103 מעל לוקרבי, סקוטלנד, בשנת 1988.

## ביוגרפיה
מסעוד נולד בשנת 1951 או 1952 בתוניסיה, והחזיק באזרחות לובית. הוא הצטרף לשירותי הביטחון של לוב בשנת 1973, ושירת בארגון הלובי לביטחון חוץ תחת שלטונו של מועמר קדאפי עד לנפילת המשטר בשנת 2011. במהלך תקופה זו שימש מומחה להרכבת מטעני חבלה, והיה מעורב בפעולות חשאיות רבות של המשטר הלובי ברחבי העולם. ב-2012 נכלא מסעוד בלוב בגין הפשעים שביצע תחת משטרו של קדאפי, ושוחרר לאחר כעשור.

## מעורבות בפיגוע לוקרבי
ב-21 בדצמבר 1988, טיסת פאן אם 103 התפוצצה מעל העיירה לוקרבי שבסקוטלנד, ו-270 בני אדם נהרגו – נוסעים, אנשי צוות ותושבים מקומיים. חוקרי האסון בלוקרבי טוענים שמסעוד נפגש עם קציני המודיעין הלובי שהואשמו בפיגוע, עבד אל-באסט אל-מגרחי ואלאמין חליפה פחימה, במלטה, העביר להם מזוודת נפץ שהוכנה מראש, וכיוון את שעון ההפעלה בפצצה שהוטמנה במזוודה. המזוודה עלתה על טיסת המשך בפרנקפורט, ולאחר מכן הועמסה בלונדון על מטוס בואינג 747 של חברת "פאן-אם" האמריקאית.

ב-2017 קיבלו פקידי ממשל אמריקאים עותק של חקירה שערכו הרשויות הלוביות זמן קצר לאחר מעצרו של מסעוד, ובה הודה שייצר את הפצצה, ושפעל ביחד עם אל-מגרחי ופחימה כדי להטמין את הפצצה במטוס. כתב אישום רשמי הוגש נגד מסעוד על מעורבותו בפיגוע בדצמבר 2020. על פי כתב האישום, שלושה חודשים לאחר הפיגוע הודה קדאפי למסעוד על ביצוע "חובה לאומית גדולה".

### מעצר והעמדה לדין
ב-17 בנובמבר 2022, כחצי שנה לאחר ששוחרר מהכלא הלובי, נחטף מסעוד מביתו בטריפולי על ידי חמושים מכוחותיו של עבד אל-ראני אל-קיקילי, מפקד מיליציה שנתמכה על ידי ממשלת האחדות הלאומית בטריפולי, והועבר לידי כוחות אמריקאים שהטיסו אותו למלטה ומשם לארצות הברית. לטענת התובע הכללי של לוב לא התקבלה בקשת הסגרה רשמית עבור מסעוד, והדבר נעשה ללא יידוע של משרדו. בפברואר 2023 הוא כפר באשמה בבית משפט פדרלי בארצות הברית. משפטו נקבע תחילה למאי 2025, אך נדחה לבקשת סנגוריו, וצפוי להתחיל בשנת 2026.

## אישומים נוספים
מסעוד נחשד גם במעורבות בפיגוע בדיסקוטק "לה בל" במערב ברלין בשנת 1986, שבו נהרגו שני חיילים אמריקאים ואזרחית טורקית, ונפצעו עשרות.

## הערות שוליים

קטגוריה:אנשי צבא לובים
קטגוריה:טרוריסטים
קטגוריה:יחסי ארצות הברית – לוב
קטגוריה:לובים שנולדו ב-1952
יום השנה האחרון (סדרת טלוויזיה)

**יום השנה האחרון** (באנגלית: **The Last Anniversary**) היא סדרת טלוויזיה אוסטרלית המבוססת על רומן באותו שם מאת ליאן מוריארטי. הספר עובד לתסריט על ידי סמנתה שטראוס והסדרה בוימה על ידי ג'ון פולסון והופקה על ידי ניקול קידמן ומפיקים נוספים. בתפקידים הראשיים משחקות טרסה פאלמר, מירנדה ריצ'רדסון ודניאל מקדונלד.

## עלילה
סופי האניוול (אותה משחקת טרסה פאלמר) שנפרדה מתומס רגע לפני הצעת נישואין, עוברת להתגורר באי סמוך לסידני שבאוסטרליה ששמו הבדיוני הוא סקריבלי גאם (Scribbly Gum) לאחר שירשה בית מדודתו של תומאס, קוני. סופי מגלה שמיועדת לה אהבה חדשה על פי רמזים שכתבה לה קוני במכתב הירושה. מעבר לדינמיקה המשפחתית והעבר עם תומאס, סופי מוצאת את עצמה בלב עלילה מסתורית ואפלה באי.

## שחקנים
* טרסה פאלמר בתפקיד סופי האניוול
* מירנדה ריצ'רדסון בתפקיד רוז
** ג'וזפין בלייזר בתפקיד רוז כצעירה
* דניאל מקדונלד בתפקיד ורוניקה
* הלן תומסון בתפקיד אניגמה
* סוזן פריור בתפקיד מרגי
* קלוד סקוט-מיטשל בתפקיד גרייס
* צ'רלי גרבר בתפקיד תומאס
* אולי לטוקפו בתפקיד קאלום
* ג'רמי לינדזי טיילור בתפקיד רון
* אנג'לה פונץ' מקגרגור בתפקיד קוני
** אליזבת קאלן בתפקיד קוני כצעירה
* זאווייר סמואל בתפקיד זיק
* ליאון פורד בתפקיד אלביס
* אינס אינגליש בתור אליס

## הפקה
ניקול קידמן ושותפה להפקה, פר סארי, דנו לראשונה בעיבוד לרומן של ליאן מוריארטי (שגם שימשה כמפיקה בפועל של הסדרה) בשנת 2019, אך הפקת הסדרה החלה רק בשנת 2023. חברת Blossom Films, שבבעלות קידמן, הפיקה את הסדרה יחד עם חברות Made Up ו-Fifth Season שהיו שותפות בהפקת הסדרה.ממשלת ניו סאות' ויילס סיפקה תמיכה להפקה באמצעות קרן Made in NSW.

### שלב הצילומים
על פי המפיקה ג'ודי מטרסון, המקום בו מתרחשת עלילת הספר, על נהר הוקסברי במדינת ניו סאות' ויילס, הוא פרט ביוגרפי מתוך הסיפור ולכן מוריארטי, מחברת הרומן, התעקשה שהסדרה תצולם באוסטרליה עצמה. שלב הצילומים החל בסידני בנובמבר 2023.

## הפצה
הקדימון הראשון לסדרה הוקרן במהלך טקס פרסי AACTA לשנת 2025 ב-7 בפברואר 2025. הסדרה עלתה לשידור באוסטרליה ב-27 במרץ 2025, ופרק חדש עלה מדי שבוע. באוקטובר 2024, ה-BBC רכשה את זכויות השידור בבריטניה. בארצות הברית הסדרה עלתה בערוץ AMC באמצעות הסטרימר שלה, והפרק הראשון עלה בארצות הברית ב-30 במרץ 2025.

## קישורים חיצוניים

* יום השנה האחרון, באתר יס
* קדימון הסדרה, באתר יוטיוב

## הערות שוליים

קטגוריה:סדרות טלוויזיה אוסטרליות
קטגוריה:סדרות טלוויזיה על משפחות
קטגוריה:תוכניות טלוויזיה שעלו לשידור בשנות ה-2020
קטגוריה:סדרות טלוויזיה המבוססות על ספרים
בעולם שלה

"**בעולם שלה**" הוא שיר של להקת הרגאיי והדאנסהול הישראלית התקווה 6, אשר יצא לאור ב-2 במרץ 2015 כחלק מאלבומם החמישי, "הכי ישראלי".

השיר, הממוקם כשיר מספר 5 ברשימת השירים של האלבום, נכתב והולחן על ידי סולן הלהקה עמרי גליקמן, והפך לאחד הלהיטים המוכרים והאהובים של הלהקה השיר הגיע למקום 23 במצעד גלגלצ לשנת ה'תשע"ה.

בהמשך יצא גרסה בהשתתפות ריצ'י ספייס אשר משלב גם מילים בשפה האנגלית, תחת השם "Sky Clear בעולם שלה".

## רקע וכתיבה
את השיר כתב והלחין סולן הלהקה עמרי גליקמן והפיק דני פילוני (פילוני).

## הצלחה
השיר הגיע למקום 23 במצעד גלגלצ לשנת ה'תשע"ה ובנוסף למקום 14 ברשת ג'.

## מיקומי שיא

## קישורים חיצוניים
* 
* 

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירי רגאיי
קופנגן (שיר של התקווה 6 ואינפקטד מאשרום)

"**קופנגן**" הוא שיר של להקת הרגאיי והסקא הישראלית "התקווה 6" וההרכב האלקטרוני "אינפקטד מאשרום", אשר יצא לאור ב־24 במרץ 2016 כסינגל מתוך אלבומם השישי, "הכל עוד לפניי". השיר נכתב והולחן על ידי סולן הלהקה עמרי גליקמן.

## רקע וכתיבה
השיר "קופנגן" נכתב בהשראת מסעות שאחרי צבא למזרח הרחוק, ובמיוחד לאי קופנגן שבתאילנד, שהפך ליעד פופולרי בקרב צעירים ישראלים ותרמילאים. עומרי גליקמן, שביקר באי בעצמו, תיאר את השיר כ"סיפור על ישראליות שפוגשת את המזרח ואת כל הכיף, הטירוף והגעגועים של התרמילאות". השיר משלב את החוויה התרבותית הייחודית של ישראלים בטיול שאחרי צבא, עם האלמנטים המוזיקליים של רגאיי ודאנסהול, ויוצר פסקול נוסטלגי ומחבר לרבים. הוא מתאר את האווירה המשוחררת, המסיבות, המפגשים עם ישראלים אחרים והחוויות החדשות שהמזרח מציע.

## מיקומי שיא

## קישורים חיצוניים
* 
* 

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירי רגאיי
קטגוריה:סינגלים שהגיעו למקום הראשון במצעד הרשמי של גלגלצ
משהו נעים לנשמה

"**משהו נעים לנשמה**" הוא שיר של להקת הרגאיי והסקא הישראלית "התקווה 6", אשר יצא לאור בשנת ב-13 ביוני 2016 כסינגל מתוך אלבומם השישי, "הכל עוד לפניי". השיר, שנכתב והולחן על ידי סולן הלהקה עמרי גליקמן, הפך לאחד הלהיטים הבולטים של הלהקה באותה שנה, וזכה להשמעות רבות בתחנות הרדיו.

## רקע וכתיבה
את השיר כתב והלחין סולן הלהקה עמרי גליקמן. השיר "משהו נעים לנשמה" מבוסס על משפט שאמר נתן זהבי באחת מהתוכניות של "זהבי עצבני".

## הצלחה וביקורות
השיר הגיע למקום 13 ברשת ג' ולמקום 19 בגלגלצ., יוסי חרסונסקי מציין כי עמרי גליקמן והתקווה 6 מצליחים לחבר טקסט אקטואלי על המצב הלא נורמלי בארץ, תוך שימוש במיינסטרים של הרגאיי בעברית. עם זאת, הביקורת מסתייגת וטוענת כי בעוד שהשיר מספק "משהו" נעים להרגעה זמנית מהחדשות ומהקשיים הכלכליים, הוא אינו מציב רף טקסטואלי או מוזיקלי גבוה במיוחד. הגעגועים בשיר לקלאסיקות של אריק איינשטיין, מאיר אריאל וזוהר ארגוב אמנם מוצדקים, אך לפי המבקר, השיר עצמו אינו קורץ מאותם חומרים של קלאסיקה נצחית, אלא משמש בעיקר כתרופת הרגעה רגעית למועקה הישראלית.

## מיקומי שיא

## קישורים חיצוניים
* 
* 

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי רגאיי
מחוז לייפציג

**לייפציג** (בגרמנית: **Leipzig**) הוא מחוז במערב מדינת סקסוניה שבגרמניה.

## ערים ועיירות
במחוז 19 ערים ו-11 עיריות מקומיות. להלן רשימת הערים:

## קישורים חיצוניים

לייפציג
שים עין עלינו

"**שים עין עלינו**" הוא שיר של להקת הרגאיי והסקא הישראלית "התקווה 6" בשיתוף עם הזמר-יוצר מוש בן ארי. השיר יצא לאור בתאריך 12 בספטמבר 2016 כסינגל מתוך אלבומם השישי של "התקווה 6", "הכל עוד לפניי". השיר נכתב והולחן על ידי סולן הלהקה עמרי גליקמן, והפך ללהיט בולט ומרגש בזכות המסר האופטימי והחיבור המוזיקלי הייחודי בין הלהקה למוש בן ארי.

## רקע וכתיבה
השיר "שים עין עלינו" נכתב והולחן על ידי עמרי גליקמן, והוא נושא מסר של אופטימיות, תקווה, ואמונה בכוחה של אהבה וחיבור בין אנשים. השיר מבטא כמיהה להגנה וברכה עליונה, בקשה ל"עין טובה" שתשמור על כולנו מפני קשיים וצרות. שיתוף הפעולה עם מוש בן ארי, הידוע בסגנונו הרוחני והמדיטטיבי ובשירתו החמה, העניק לשיר עומק נוסף וחיזק את המסר החיובי והמאחד שלו. המפגש בין סגנון הרגאיי והסקא הקצבי של "התקווה 6" לבין הצלילים האתניים והמרוממים של מוש בן ארי יצר יצירה מקורית ומרתקת.

## ביקורות
על פי הביקורת באתר יוסימיוסיק, השיר "שים עין עלינו" מוגדר כחלק מהקו האופטימי והמפייס של התקווה 6. המבקר יוסי חרסונסקי טוען כי הניסיון לחבר בין מציאות עכורה לבקשה מאלוהים נעשה בצורה שטחית למדי, וכי המסר בשיר הוא סתמי ואינו מתעלה מעבר לפני השטח. עם זאת, הוא מציין לטובה את העיבוד וההפקה המוזיקלית של דני "פילוני" קרק, שמשדרגת את השיר באמצעות פעלולי סאונד אלקטרוניים ומקצבי אפרו תוססים. לסיכום, השיר נתפס כמשב רוח קליל ומשחרר שמספק נחמה רגעית בעולם "כבד ומותש", אך מבלי להציע עומק רעיוני משמעותי.

## מקומי שיא

## קישורים חיצוניים
* 
* 

## הערות שוליים

קטגוריה:שירי התקווה 6
קטגוריה:שירי מוש בן ארי
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירי רגאיי
קטגוריה:סינגלים שהגיעו למקום הראשון במצעד העברי של מדיה פורסט
הכל עוד לפניי (שיר של התקווה 6)

"**הכל עוד לפניי**" הוא שיר של להקת הרגאיי והסקא הישראלית "התקווה 6", אשר יצא לאור ב-23 בינואר 2017 כסינגל מתוך אלבומם השישי הנושא את אותו שם, "הכל עוד לפניי". השיר, שנכתב והולחן על ידי סולן הלהקה עמרי גליקמן, מהווה שיר נושא לאלבום כולו ומבטא מסר אופטימי וחיובי של תקווה, התחדשות ואמונה בעתיד.

## קליפ
את הקליפ ביים הבמאי הישראלי רומן בוצ'אצקי.

## ביקורות
יוסי חרסונסקי מתאר את השיר  "הכל עוד לפניי" מציג תחושה אופטימית של "הכל סבבה" בתוך גרוב אפרו-אלקטרוני סוחף. עמרי גליקמן שר על הרצון להיות "הכל אם זה אפשרי", כשההפקה המוזיקלית של דני "פילוני" קרק מכוונת ישירות למעגל הרוקדים. המבקר מציין כי למרות רעיונות טקסטואליים כמו "באתי לעולם לתת את הזמן", המסר העמוק יותר נוטה להתמסמס לטובת חגיגת צלילים משמחת. התקווה 6 ממשיכה בקו של יצירת מוזיקה נעימה שפונה למסלול הטיולים והחופשות, ומספקת משב רוח קליל ומשחרר בעולם כבד ומותש, מבלי להתיימר להציע יצירה מורכבת או מאתגרת מדי.

## מיקומי שיא

## קישורים חיצוניים
* 
* 

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שהולחנו על ידי עמרי גליקמן
קטגוריה:שירים שהופקו על ידי פילוני
קטגוריה:שירי רגאיי
דן בילסקי

**דן בילסקי** (נולד ב-7 בפברואר 1956) הוא עיתונאי ישראלי, עורך וקריין ברשות השידור.

## השכלה והשכלה אקדמית
ד"ר בילסקי בעל תואר בוגר במדע המדינה מאוניברסיטת תל אביב, תואר שני (MA) במנהל עסקים בתוכנית מנהלים "קלוג רקנאטי" של אוניברסיטת תל אביב ואוניברסיטת נורת'ווסטרן (שיקגו), ותואר דוקטור (PhD) בתקשורת המונים מאוניברסיטת ויסקונסין, ארצות הברית.

## קריירה עיתונאית
בילסקי החל את דרכו המקצועית בעיתונות המודפסת, ושימש כעורך חדשות ראשי ובעריכה בעיתונים מרכזיים כגון מעריב, חדשות, על המשמר, הארץ ודבר.

החל משנת 1987 משמש עורך וקריין חדשות בכיר ברשת ב' של קול ישראל (לימים כאן 11), ובולט בדסק החדשות הכלכלי עם התמחות בהייטק ובתחום התקשורת. במהלך השנים ערך והגיש מהדורות חדשות ומבזקי חדשות מרכזיים למשך למעלה מ־30 שנה.

בילסקי סיקר אירועים מרכזיים וחירום במהלך הקריירה והפגין תפקוד תחת לחץ בסיקור אירועים כמו ההתנקשות ביצחק רבין ופיגועים קשים.

### פעילות מקצועית נוספת
בילסקי שימש כמרצה, בין היתר ניהל את מגמת התקשורת ביחידה ללימודי חוץ באוניברסיטת חיפה.

הוא פעיל בהרצאות ודיונים מקצועיים על אתיקה, חופש הביטוי, כשלים ומגמות בתקשורת בישראל.

## חיים אישיים

לקראת פרישתו מהשידור הציבורי, אובחן בילסקי כחולה בסרטן הוושט בדרגה 4. על אף הפרוגנוזה הקשה, בחר להתמיד במאבק טיפולי שכלל 23 הקרנות, טיפול כימותרפי, ניתוח בן כעשר שעות ושהות ממושכת ביחידה לטיפול נמרץ. לאחר מכן עבר טיפול אימונותרפי במשך כשנה, שגרם לתופעות לוואי משמעותיות ובהן ירידה ניכרת במשקל ופגיעה בתפקוד הכלייתי.

לאחר תום הטיפול, חזר בילסקי לפעילות מקצועית, הכוללת עריכת אתר חדשות בשפה האנגלית והרצאות בנושאים מגוונים. בנוסף, הוא מרבה להציג את סיפור התמודדותו האישית עם המחלה במסגרת הרצאות לציבור הרחב.

בילסקי הוא סבא לחמישה נכדים ואב לשלושה ילדים.

## קישורים חיצוניים
* 
* 
* 
* דן בילסקי, אתר יוטיוב

## הערות שוליים

קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:סגל דבר
קטגוריה:סגל הארץ
קטגוריה:סגל חדשות
קטגוריה:סגל מעריב
קטגוריה:סגל קול ישראל
קטגוריה:ישראלים שנולדו ב-1956
מחוז מייסן

מחוז **מייסן** (בגרמנית: **Meißen**) הוא מחוז בצפון מדינת סקסוניה שבגרמניה.

## ערים ועיירות
במחוז 10 ערים ו-18 עיריות מקומיות. להלן רשימת הערים:

## קישורים חיצוניים

מייסן
עונת 1985/1986 בליגת העל הארגנטינאית

**עונת 1985/1986 בליגת העל הארגנטינאית** הייתה העונה ה-95 של הליגה שמנוהלת על ידי התאחדות הכדורגל הארגנטינאית. לקראת תחילת העונה הוחלט לשנות מתכונת משחקי הליגה. המשחקים החלו ביולי 1985 והסתיימו אפריל בדומה לתחרויות כרודגל באירופה

משחקי העונה החלו ב-6 ביולי 1985 והסתיימו ב- 20 באפריל 1986.  

בהתאם לתוצאות של העונה הקודמת רוסאריו סנטראל ואתלטיקו אטלנטה ירדו לליגת משנה. במקומם עלו דפורטיבו אספניול וחימנסיה לה פלאטה.

מספר הקבוצות נותר 19. העונה הסדירה כללה 36 סיבובים (משחק בית ומשחק חוץ). על ניצחון במשחק הוענקו 2 נקודות ועל תיקו נקודה בודדת. 

מנצחת התחרות העפילה לגביע ליברטדורס. נציגה נוספת נקבעה בתחרות משנה בה שיחקו 5 קבוצות ליגת העל ו-3 קבוצות ליגת משנה.

ריבר פלייט ניצחה בתחרות (התואר ה-21 של הקבוצה). בוקה ג'וניורס ניצחה בתחרות משנה לקביעת ניצגה בגביע ליברטדורס.

אנסו פרנצ'סקולי () מניואלס אולד בויס כבש 30 שערים וזכה בתואר מלך השערים.

פרס כדורגלן השנה בארגנטינה הוענק לדייגו מראדונה מנאפולי (). זאת בפעם הרביעית בקריירה.

לקביעת הקבוצות שיירדו ליגה הוכנה טבלה של ממוצע נקודות שנצברו בעונת 1983, 1984 ו-1985/1986. צ'קריטה ג'וניורס הייתה האחרונה בטבלה עם ממוצע של 27.5 נקודות לעונה וירדה לליגת משנה. הורקאן הייתה במקום ה-18 בטבלה עם 30.33 נקודות. היא שיחקה משחקי מבחן נגד קבוצה מליגת משנה וירדה ליגה.

### טבלת התחרות

## קישורים חיצוניים

* נתונים מפורטים מאתר rsssf
* נתונים מאתר worldfootball

קטגוריה:תחרויות כדורגל ב-1985
קטגוריה:תחרויות כדורגל ב-1986
קטגוריה:עונות בליגת העל הארגנטינאית
The Logical Song

"**The Logical Song**" הוא שיר של להקת הרוק הבריטית סופרטרמפ, שיצא כסינגל המוביל מאלבומם "Breakfast in America" במרץ 1979. הוא נכתב בעיקר על ידי סולן הלהקה רוג'ר הודג'סון, שביסס את המילים על חוויותיו כשהיה חניך בפנימייה. השיר הפך ללהיט הגדול ביותר של הלהקה, והגיע למקום השביעי בבריטניה ולמקום השישי במצעד הבילבורד הוט 100 האמריקאי.

השיר צעד במקום הראשון במצעד הלועזי השנתי של רשת ג' של שנת 1979, במקום השני הגיע שיר נוסף של סופרטרמפ, "Breakfast in America", והלהקה אף נבחרה ללהקת השנה של רשת ג'.

בשנת 2001, גרסת כיסוי של להקת סקוטר החזירה את השיר לעשירייה הפותחת במספר מדינות באירופה.

## רקע
השיר מספר על חוויותיו של סולן הלהקה, רוג'ר הודג'סון, כששהה בפנימייה במשך כעשר שנים. ב-1980 זכה הודג'סון בפרס אייבור נובלו מהאקדמיה הבריטית למלחינים וכותבי שירים על כך שהשיר "The Logical Song" נבחר לשיר הטוב ביותר מבחינה מוזיקלית ולירית.

הודג'סון אמר על משמעות השיר: "הוא נולד מהשאלות שלי על מה שבאמת חשוב בחיים. במהלך הילדות מלמדים אותנו את כל הדרכים איך להיות, ובכל זאת רק לעיתים רחוקות אומרים לנו משהו על האני האמיתי שלנו. מלמדים אותנו כיצד לתפקד כלפי חוץ, אך לא מונחים למי שאנחנו מבפנים. אנחנו עוברים מהתמימות והפליאה של הילדות לבלבול של גיל ההתבגרות, שלעיתים קרובות מסתיים בציניות ובהתפכחות של הבגרות. השאלה הבוערת בשיר, הייתה 'בבקשה תגיד לי מי אני', וזה בעצם מה שהשיר עוסק בו. אני חושב שהשאלה הנצחית הזו ממשיכה להכות באקורד עמוק כל כך באנשים ברחבי העולם, ולכן היא נשארת כל כך משמעותית".

## משתתפים
* רוג'ר הודג'סון - סולן וקולות רקע, פסנתר אלקטרוני, גיטרה חשמלית וגיטרה אקוסטית 12 מיתרים
* ריק דייוויס - סינתיסייזרים, פסנתר אקוסטי, אורגן האמונד, קלווינט, קולות רקע
* ג'ון הליוול - סקסופון אלט, משרוקית, קולות רקע, נשימת אינטרו
* בוב זיבנברג - תופים, קסטנייטות, טימבלס, קאמפאנה, תיבה סינית
* דאגי תומסון - גיטרה בס

## מצעדים

## מכירות

## גרסת סקוטר

להקת הטכנו הגרמנית סקוטר ביצעה גרסת כיסוי לשיר "The Logical Song" והוציאה אותו כסינגל בשנת 2001 בשם . גרסת הכיסוי של סקוטר נכללת באלבום אוסף הסינגלים השני שלהם, "Push the Beat for This Jam (The Singles 98-02)".

הסינגל כיכב במקום הראשון באוקטובר 2002, בנורווגיה, באירלנד ובאוסטרליה. בבריטניה השיר הגיע למקום השני. לשיר הוענק אלבום זהב על ידי איגוד תעשיית ההקלטות הבריטי (BPI), כאשר מכר למעלה מ-400,000 עותקים, והיה הסינגל ה-15 הנמכר ביותר בבריטניה לשנת 2002.

### מצעדים

### מכירות

## קישורים חיצוניים
* 
* 20px "The Logical Song", במסד הנתונים המוזיקלי Discogs **(באנגלית)**
* 30px "The Logical Song", במסד הנתונים המוזיקלי Genius **(באנגלית)**
* 20px "The Logical Song", באתר המוזיקה Spotify **(באנגלית)**
* 44px "The Logical Song", באתר המוזיקה אפל מיוזיק **(באנגלית)**
* 20px "The Logical Song", באתר המוזיקה SoundCloud **(באנגלית)**
* "The Logical Song", באתר המוזיקה SecondHandSongs **(באנגלית)**

## הערות שוליים

קטגוריה:שירי 1978
קטגוריה:סינגלים מ-1979
קטגוריה:סינגלים מ-2001
קטגוריה:שירי סופרטרמפ
קטגוריה:שירים באנגלית
קטגוריה:שירים על בית ספר
קטגוריה:בלדות רוק
קטגוריה:שירי פופ רוק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת A&M רקורדס
אונפים

**אנטֶמיוס** (בנובגורודית עתיקה: **Онѳимє** פעל בערך בשנים 1220–1260), המוכר יותר בשמו הרוסי המודרני, **אוֹנְפִים** (ברוסית: **Онфим**), היה ילד שחי בנובגורוד (היום וליקי נובגורוד, רוסיה) במאה ה־13, בערך בין השנים 1220 ל־1260. הוא השאיר פתקים ותרגילי בית ששרטט על לוחות ליבנה רכים, שהשתמרו בקרקע החרסיתית של נובגורוד.

אונפים, שהיה ככל הנראה בן שש או שבע באותה עת, כתב בניב נובגורודי של השפה הסלאבית המזרחית. מלבד אותיות והברות, הוא צייר "סצנות קרב וציורים של עצמו ושל מורו".

## רקע
וליקי נובגורוד (ברוסית: **Великий Новгород**), המכונה כיום נובגורוד, הוא המרכז המינהלי של מחוז נובגורוד. בעת שבה חי אונפים, הייתה העיר בירת רפובליקת נובגורוד. חוקרים סבורים שרפובליקת נובגורוד התאפיינה ברמת אוריינות גבוהה במיוחד לתקופתה, שנראתה נפוצה בכל שכבות האוכלוסייה ובשני המינים. העיר, הנמצאת כ-200 ק"מ מדרום לסנקט פטרבורג, מוקפת ביערות ליבנה. תושבי המקום כתבו לאורך מאות שנים באמצעות חריטה על קליפות ליבנה, משום שהן רכות וקלות לחריטה. מאז 1951 התגלו יותר מ-1,100 פיסות קליפת ליבנה עם כתובות עליהן, והגילויים נמשכים.

ברוסיה, כתבי יד על קליפת ליבנה נקראים ברסטה ("קליפת ליבנה"; רבים: ברסטות), והתחום האקדמי החוקר אותם נקרא ברסטולוגיה (ברוסית: berestologija). ריבוי הברסטות מעיד על שיעור גבוה של אוריינות בקרב האוכלוסייה, כמו גם על מספרם הרב של ה.

## כתביו של אונפים
אונפים הותיר אחריו שבעה־עשר פריטים ידועים מקליפת ליבנה. שתים־עשרה מהם כוללים איורים, וחמישה טקסט בלבד. באחד האיורים מופיע אביר רכוב על סוס, לצדו כתוב שמו של אונפים, והוא דוקר אדם שכוב על הקרקע בחנית; חוקרים משערים שאונפים תיאר את עצמו כאביר זה. הכתובים הם בבירור תרגילי למידה: אונפים התאמן בכתיבת האלפבית, חזרות על הברות וכתיבת תהילים - טקסטים שהיו כנראה מוכרים לו. כתביו כוללים ביטויים כגון "אדוני, עזור לעבדך אונפים" וקטעים מתהילים ו', ב' ו־כ"ז, ג'. רוב כתביו של אונפים מורכבים מציטוטים מספר תהילים.
שמאל|ממוזער|תרגילי הבית של אונפים ו"אני חיה פראית", בערך 1260. (פריט 199)
איורים של אונפים כוללים תמונות של אבירים, סוסים, חצים ואויבים שנהרגו. בפריט 199 (בתמונה; במקורו, תחתית סל עשוי קליפת ליבנה) נמצאת תמונה אחת, "דיוקן עצמי, כשהוא מחופש לחיה פנטסטית", ובה חיה בעלת צוואר ארוך, אוזניים מחודדות וזנב מתולתל. החיה או מחזיקה חץ נוצות בפיה או פולטת אש; אחד הטקסטים הנלווים אומר "אני חיה פראית". טקסט אחר אומר "ברכה מאונפים לדנילו", ככל הנראה ידיד או בן כיתה של אונפים. מספר האצבעות בידיהם של האנשים המתוארים בתמונה משתנה משלוש לשמונה; אונפים טרם למד לספור.

## גלריה

קובץ:Birch bark document 210.jpg|טקסט=Birch-bark letter no. 202: spelling lessons and drawings|מכתב קליפת ליבנה מס' 202: שיעורי כתיב וציורים
קובץ:Onfim.jpg|טקסט=Various drawings|רישומים שונים

## קישורים חיצוניים

קטגוריה:נובגורוד
קטגוריה:כתובות
אנגרה איירליינס

**אנגרה איירליינס** (ברוסית: ****) היא חברת תעופה המבוססת באירקוטסק, רוסיה. השם שלה נגזר מהנהר אנגרה.

## סקירה כללית
החברה נוסדה בשנת 2000 והיא פועלת מטעם בעליה, מפעל תיקון מטוסי חברת אירקוט מתוך נמל התעופה הבין-לאומי אירקוטסק. עם נמלי בסיס באירקוטסק ונובוסיבירסק, חברת התעופה אנגרה מפעילה טיסות קבועות באזור סיביר ובאזורים אחרים ברפובליקה הרוסית, ובנוסף טיסה בין-לאומית אחת למאנג'ולי, הרפובליקה העממית של סין. בנוסף לטיסות הקבועות, אנגרה מציעה גם הסעות צ'רטר, הסעות VIP ושירותי הובלת מטענים ודואר.

ביולי 2017, הוכרז כי החברה חתמה על מכתב כוונות לרכישת שלושה מטוסי אירקוט MC-21-300 בתערוכת תערוכת MAKS האווירית במוסקבה. החברה טרם החליטה אילו מנועים ייבחרו עבור המטוסים. המטוסים, כאשר ההזמנה תמומש, תוכננו במקור להימסר בין 2022 ל-2025.

כמו כל חברות התעופה הרוסיות מאז 2022, היא אסורה מלהיכנס למרחב האווירי של האיחוד האירופי.
ממוזער|מטוס אנטונוב An-24RV של אנגרה
## צי המטוסים
צי מטוסי חברת התעופה אנגרה כולל את המטוסים הבאים (לפי מאי 2022):

## תאונות
* ב-11 ביולי 2011, טיסה 9007 של אנגרה, מטוס אנטונוב An-24 (רישום RA-47302) שהפעיל קו טיסה מטומסק לסורגוט, רוסיה, סבל מדליקה במנוע באוויר, מה שהוביל את הצוות להטביע את המטוס בנהר אוב. מתוך 37 האנשים שעל הסיפון, 7 נוסעים נהרגו. המטוס נרשם כאובדן מוחלט.
* ב-27 ביולי 2019, טיסה 200 של אנגרה, מטוס אנטונוב An-24 (רישום RA-47366) שהפעיל קו טיסה מניז'ניאנגארסק לאולן-אודה, רוסיה, סבל מתקלה במנוע זמן קצר לאחר ההמראה. המטוס סטה ממסלול הנחיתה לאחר ניסיון לנחיתה חירום, פגע בבניין ונתפס באש. מתוך 47 האנשים שעל הסיפון, 2 אנשי צוות נהרגו ו-7 נוספים נפצעו. המטוס נרשם כאובדן מוחלט.
* ב-24 ביולי 2025, טיסה 2311 של אנגרה, מטוס אנטונוב An-24 שהפעיל קו טיסה מבלאגובשצ'נסק לטינדה, רוסיה, נשא 42 נוסעים, כולל 5 ילדים, ו-6 אנשי צוות, התרסק בקרבת יעדו, וכל הנוסעים נהרגו.

## ראו גם
* כשל מנוע

## קישורים חיצוניים

## הערות שוליים

קטגוריה:חברות תעופה רוסיות
קטגוריה:אירקוטסק
צ'ארלס גריי (שחקן)

**צ'ארלס גריי** (באנגלית: **Charles Gray**; 29 באוגוסט 1928 – 7 במרץ 2000) היה שחקן אנגלי שהופיע בכ-140 סרטי קולנוע וסדרות טלוויזיה. ידוע בעיקר בזכות גילום האנטגוניסט הראשי ארנסט סטאברו בלופלד, בסרט "יהלומים לנצח", וכן את דיקו הנדרסון מ"אתה חי רק פעמיים", שניהם מסרטי ג'יימס בונד.

כמו כן הופיע, בין היתר, בסרטים "הבדרן", "ליל הגנרלים", "מופע הקולנוע של רוקי" ו"Shock Treatment", ובסדרת הטלוויזיה "על אדונים ומשרתים".

גריי מת ממחלת הסרטן בגיל 71.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים בסרטי ג'יימס בונד
קטגוריה:בריטים שנפטרו מסרטן
קטגוריה:אנגלים שנולדו ב-1928
קטגוריה:אנגלים שנפטרו ב-2000
מייקל גלר-ג'ילטה

**מייקל גלר-ג'ילטה** (נולד ב-16 בינואר 1974) הוא במאי ומפיק תיאטרון ואופרה יהודי-בריטי, ופעיל חברתי נגד האנטישמיות.

## תחילת דרכו וחיים אישיים
גלר-ג'ילטה נולד ברומא ב-1974, לאם ממוצא יהודי-פולני ואבא איטלקי. בילדותו גר בפולין הקומוניסטית ומשם עבר ללונדון. למד ב-National Academy of Dramatic Art בוורשה ובהמשך ספרות ואנגלית באוניברסיטת אוקספורד.

ב-2003, עבד כבמאי בתיאטרון המלכותי הלאומי, ולאחר מכן בתיאטרון אוניברסיטת מילאנו ובאקדמיה המלכותית לאמנות הדרמה בלונדון. בין השנים 2005 ל-2011, עבד כמנהל האמנותי של The Cherub Theatre Company, שם ניהל את ההפקה, הבימוי והליהוק של יצירות רבות. בהמשך, עבד כבמאי עצמאי וביים מחזות ואופרה במספר מדינות ברחבי העולם.

בשנת 2017 היה מועמד משרד התרבות הפולני לתפקיד סגן מנהל בתיאטרון הלאומי הישן בקרקוב, אולם לאחר שחווה מה שתיאר כהשמצות אנטישמיות והומופוביות מהתעשייה המקומית, הסיר את מועמדותו מהתפקיד. בין השנים 2020–2022 עבד במרכז השלום וזכויות האדם Arkivet בנורווגיה, והיה שותף בפאנלים לציון יום השואה הבינלאומי ובתוכניות שמטרתן העמקת ההבנה הכללית של טראומת הדור השני והשלישי לניצולים. בינואר 2022 יצר את הסרט התיעודי האוטוביוגרפי The Burnt Offering, לציון 80 שנה לוועידת ואנזה, וחקר את סיפור חברי משפחתו מצד האם שהועברו מגטו לבוב למחנה ההשמדה בלז'ץ.

גלר-ג'ילטה החל לעסוק רבות במאבק באנטישמיות לאחר טבח שבעה באוקטובר ומאז שוהה בישראל לעיתים קרובות והחל בתהליך עלייה. הוא הוסיף רשמית לשמו את שם המשפחה מצד אמו (גלר), בין היתר גם כהכרה למשפחתה שנרצחה בשואה.

## קריירת ביומי
### תיאטרון

### אופרה

## אקטיביזים חברתי ומאבק באנטישמיות
לאורך השנים, גלר-ג'ילטה פעל למען מיעוטים. הוא העניק כיתות אומן בבריטניה לאמנים וקורבנות מלחמה, וכמנטור במועצת האמנויות של אנגליה ובפרויקטים קהילתיים חינוכיים לסיוע למיעוטים בלונדון; בהמשך ארגן קמפיין בקייפטאון לחינוך נשים נפגעות טיהור אתני במרכז אפריקה. במהלך ההתפרעויות נגד הלהט"ב בפולין, סיבסד וביים בוורשה את The Laramie Project  של מויזס קאופמן. במהלך העימות בין רוסיה לאוקראינה, סייע לפליטים אמנים שברחו מאוקראינה ועזר לספק עבורם צרכים בסיסיים והעשרה תרבותית.

מאז טבח שבעה באוקטובר 2023, גלר-ג'ילטה פעל רבות במטרה להילחם באנטישמיות הגוברת ולחשוף אותה לכלל ציבור ברחבי הרשתות החברתיות. הוא הקים את פרויקט Theatre Against Antisemitism, ומתעד וחושף את החרם המתמשך נגד אמנים ישראלים מצד חלק מקהילות האמנות הבינלאומיות וקהליהן. במסגרת פעילות זו, לקח חלק במספר כנסים למאבק באנטישמיות בארץ ובחו"ל. כמו כן, גלר-ג'ילטה עבד עם אמנים צעירים במרכז סוזן דלל, ובהמשך שיתף אודות מאמצים לפרויקט עם אמני קולנוע ותיאטרון ישראלים, ארי דוידוביץ' ביניהם.

## קישורים חיצוניים
* 
* Theatre Against Antisemitism
* אתרו הרשמי
* גלר-ג'ילטה בפייסבוק
* "Michael Gielata", Irish National Opera, מאי 2022, Irish National Opera.
*"And Noisily Flows the Arno", ניו יורק טיימס, 17 בנובמבר 2010, Ben Brantley.
* מאמרים מאת גלר-ג'ילטה במגזין הפולני Liberté!
* "Opera Preview: Stage director Michael Gieleta on Opera Theatre's ‘La Rondine’", Stage Left, מאי 2015, Chuck Lavazzi.
* "How did Elijah the Prophet become the subject of a XIX century oratorio?", ראיון עם בית אבי חי, 19 באוגוסט 2024

## הערות שוליים

קטגוריה:במאי תיאטרון יהודים בריטים
קטגוריה:לונדון: אישים
קטגוריה:בריטים שנולדו ב-1974
קטגוריה:פעילים חברתיים
קטגוריה:מאבק באנטישמיות
נאו-קונפוציאניזם

**נאו-קונפוציאניזם** (בסינית: **宋明理學**) הוא זרם פילוסופי שהופיע בסין בתקופת שושלות סונג ומינג (בערך מהמאה ה-11 עד המאה ה-17), ומהווה התפתחות מרכזית של הקונפוציאניזם הקלאסי. הזרם הציג ביקורת ופיתוחים חדשים שהרחיבו והעמיקו את הפילוסופיה הקונפוציאנית.

## רקע וביקורת
הנאו-קונפוציאניזם התפתח במידה רבה בתגובה לאתגרים שהציגו הבודהיזם והטאואיזם בסין, וכן כפועל יוצא של רצון לנקות את הקונפוציאניזם מהשפעות זרות. לעומת הקונפוציאניזם הקלאסי, שניתן להגדירו כיותר פרגמטי ומעשי, הנאו-קונפוציאניזם הוסיף רובד מטאפיזי ומוסרי עמוק יותר.

בנוסף, הוגים נאו-קונפוציאניסטים כמו וונג יאנגמינג לא תמיד הסכימו עם ההדגשים של ג'ו שי, והציגו תפיסות שונות לגבי טבע האדם וחשיבות ההכרה האישית. כך נוצרו זרמים פנימיים שהיו במחלוקת או התנגדות מסוימת זה לזה, ובכלל לבסיס הקונפוציאניזם הקלאסי.

## עקרונות מרכזיים
* **לי (理)** – עקרון הסדר הטבעי והלוגי שמאחורי כל הדברים.
* **צ'י (氣)** – חומר או אנרגיה פעילה הממלאת את העולם ומשולבת עם ה"לי".
* **טבע האדם** – דיון האם האדם טוב מטבעו או שיש לפתח ולשפרו באמצעות מוסר ולימוד.
* **חקירה עצמית ולימוד** – התמקדות בפיתוח מוסרי וניתוח פילוסופי לעומק.
* **השפעה חברתית וממשלית** – דגש על חשיבות המוסריות למנהיגים ולשליטים.

## השפעה
הנאו-קונפוציאניזם שינה את התפיסה התרבותית, הפוליטית והחברתית בסין ומדינות מזרח אסיה במשך מאות שנים, והשפיע על חינוך, ממשל וחיי יומיום עד תחילת המאה ה-20.

## ראו גם
* קונפוציאניזם
* ג'ו שי
* וונג יאנגמינג
* פילוסופיה סינית

## קישורים חיצוניים
* 
* מאמר אנציקלופדי, באתר סטנפורד פילוסופיה 

## הערות שוליים

קטגוריה:פילוסופיה סינית
קטגוריה:פילוסופיה מזרחית